CELEX: 32013R0088
Language: sl
Date: 2013-01-31 00:00:00
Title: Izvedbena uredba Komisije (EU) št. 88/2013 z dne 31. januarja 2013 o spremembi Odločbe 2007/777/ES in Uredbe (ES) št. 798/2008 glede vnosov za Ukrajino na seznamih tretjih držav, iz katerih je dovoljen vnos nekaterih vrst mesa, mesnih izdelkov, jajc in jajčnih izdelkov v Unijo  Besedilo velja za EGP

1.2.2013   
            
            
               SL
            
            
               Uradni list Evropske unije
            
            
               L 32/8
            
         IZVEDBENA UREDBA KOMISIJE (EU) št. 88/2013
   z dne 31. januarja 2013
   o spremembi Odločbe 2007/777/ES in Uredbe (ES) št. 798/2008 glede vnosov za Ukrajino na seznamih tretjih držav, iz katerih je dovoljen vnos nekaterih vrst mesa, mesnih izdelkov, jajc in jajčnih izdelkov v Unijo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), zlasti uvodnega stavka člena 8, prvega pododstavka člena 8(1) in člena 8(4) Direktive,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), zlasti člena 11(1) Uredbe,
   ob upoštevanju naslednjega:
   
               (1)
            
            
               Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (3) določa pravila za uvoz v Unijo pošiljk mesnih izdelkov ter pošiljk obdelanih želodcev, mehurjev in črev, kakor so opredeljeni v Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (4), ter njihov tranzit in skladiščenje v Uniji.
            
         
               (2)
            
            
               V delu 2 Priloge II k Odločbi 2007/777/ES je določen seznam tretjih držav ali delov tretjih držav, iz katerih je dovoljen uvoz mesnih izdelkov in obdelanih želodcev, mehurjev in črev v Unijo, če so navedeni izdelki obdelani v skladu z navedenim seznamom. Kadar so tretje države regionalizirane z namenom vključitve na navedeni seznam, so njihova regionalizirana ozemlja določena v delu 1 navedene priloge.
            
         
               (3)
            
            
               V delu 4 Priloge II k Odločbi 2007/777/ES so razložene oznake, uporabljene za vrste obdelav iz dela 2 navedene priloge. Navedeni del določa splošno obdelavo „A“ in posebne obdelave „B“ do „F“, naštete v padajočem vrstnem redu strogosti.
            
         
               (4)
            
            
               Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (5) določa, da sta uvoz nekaterih proizvodov v Unijo in njihov tranzit skozi Unijo dovoljena samo iz tretjih držav, ozemelj, območij ali kompartmentov iz tabele v delu 1 Priloge I k navedeni uredbi. Navedena uredba določa tudi zahteve za izdajanje veterinarskih spričeval za take proizvode.
            
         
               (5)
            
            
               Ukrajine trenutno ni na seznamu tretjih držav ali delov tretjih držav iz dela 2 Priloge II k Odločbi 2007/777/ES, iz katerih je dovoljen uvoz mesnih izdelkov in obdelanih želodcev, mehurjev in črev iz perutnine, gojene pernate divjadi, gojenih ratitov in divjih ptic v Unijo. Ukrajine prav tako ni na seznamu iz dela 1 Priloge I k Uredbi (ES) št. 798/2008.
            
         
               (6)
            
            
               Ukrajina je Komisijo zaprosila za dovoljenje za uvoz v Unijo mesnih izdelkov in obdelanih želodcev, mehurjev in črev iz perutnine, gojene pernate divjadi, gojenih ratitov in divjih ptic, ki so bili obdelani po postopku splošne obdelave „A“ v skladu z delom 4 Priloge II k Odločbi 2007/777/ES. Ukrajina je Komisijo zaprosila tudi za dovoljenje za uvoz v Unijo perutninskega mesa, gojenih ratitov za prehrano ljudi in divjih ptic ter jajc in jajčnih izdelkov.
            
         
               (7)
            
            
               Strokovnjaki Komisije so v Ukrajini opravili več pregledov. Pri teh pregledih je bilo ugotovljeno, da pristojni veterinarski organ navedene tretje države zagotavlja ustrezna jamstva glede skladnosti s pravili Unije za uvoz v Unijo mesnih izdelkov in obdelanih želodcev, mehurjev in črev iz perutnine, gojene pernate divjadi, gojenih ratitov in divjih ptic, perutninskega mesa, gojenih ratitov za prehrano ljudi in divjih ptic ter jajc in jajčnih izdelkov. Zato je primerno spremeniti del 2 Priloge II k Odločbi 2007/777/ES in del 1 Priloge I k Uredbi (ES) št. 798/2008, da se dovoli uvoz takih izdelkov v Unijo.
            
         
               (8)
            
            
               Ukrajina je poleg tega zagotovila ustrezna jamstva za zdravstveno varstvo živali glede skladnosti s pravili Unije za uvoz jajc in predložila nacionalni program nadzora za salmonelo, kakor je določeno v Uredbi (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (6). Vendar postopek odobritve tega programa še ni zaključen. Zato je iz Ukrajine dovoljen samo uvoz jajc Gallus gallus, kot je navedeno pod „S4“ v delu 2 Priloge I k Uredbi (ES) št. 798/2008.
            
         
               (9)
            
            
               Odločbo 2007/777/ES in Uredbo (ES) št. 798/2008 bi bilo zato treba ustrezno spremeniti.
            
         
               (10)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga II k Odločbi 2007/777/ES se spremeni v skladu s Prilogo I k tej uredbi.
   Člen 2
   Priloga I k Uredbi (ES) št. 798/2008 se spremeni v skladu s Prilogo II k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 31. januarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 18, 23.1.2003, str. 11.
   
      (2)  UL L 139, 30.4.2004, str. 206.
   
      (3)  UL L 312, 30.11.2007, str. 49.
   
      (4)  UL L 139, 30.4.2004, str. 55.
   
      (5)  UL L 226, 23.8.2008, str. 1.
   
      (6)  UL L 325, 12.12.2003, str. 1.
   
      PRILOGA I
      V delu 2 Priloge II k Odločbi 2007/777/ES se vnos za Ukrajino nadomesti z naslednjim:
      
         
                     „UA
                  
                  
                     Ukrajina
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     A
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     XXX“
                  
               
   
   
      PRILOGA II
      V delu 1 Priloge I k Uredbi (ES) št. 798/2008 se med vnosom za Turčijo in vnosom za Združene države vstavi naslednji nov vnos za Ukrajino:
      
         
                     „UA – Ukrajina
                  
                  
                     UA-0
                  
                  
                     celotno ozemlje države
                  
                  
                     E, EP, POU, RAT, WGM
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4“